En 12-årig pige er blevet kørt ned på vej hjem fra skole, og billisten, der kørte hende ned, stak af.

Omkring 14.45 blev en 12-årig pige påkørt i et fodgængerfelt ved Søndergades Skole, og billisten, der ramte hende, kørte sin vej efter uheldet. En 12-årig pige var på vej over et fodgængerfelt ved Søndergades Skole ved Skolegade/Bredgade i Brønderslev sammen med en kammerat. Mens flere billister holdt tilbage for dem, var der én billist, der kørte frem mod fodgængerfeltet, mens den 12-årige var på vej over. Pigen faldt omkuld, men blev ikke alvorligt tilskadekommen. Billisten kørte fra stedet efter uheldet uden at give sig til kende overfor pigen eller andre. Pigen blev kørt til kontrol på skadestuen på Hjørring Sygehus. Bilen var mørkegrå, og politiet vil gerne i kontakt med vidner, der har set uheldet eller i det hele taget personer, der har kendskab til uheldet. Nordjyllands Politi kan kontaktes på 114.